Okresná prokuratúra Bratislava I 
Kvetná 13, 820 05 Bratislava 2

Sp. zn. : 1 Pv 98/13/1101	Bratislava I, 16.12.2013
EEČ : 2-8-3-2013

U Z N E S E N I E

Trestná vec:	obvinený XXXXX 
Trestný čin:	krádež podľa § 247 odsek 1 Trestného zákona číslo 140/1961 Zbierky zákonov v znení zákona číslo 399/2000 Zbierky zákonov

Rozhodol: 	prokurátorka Okresnej prokuratúry Bratislava I
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
 01.10.2000 v čase okolo 15.30 hodine v XXXXX, v predajni XXXXX, spoločne s obvineným XXXXX, odcudzili koženú bundu značky XXXXX tmavohnedej farby, so zapínaním na gombíky v hodnote 15 900,- Sk tým spôsobom, že XXXXX stál pred zatvorenou kabínou a dával pozor, zatiaľ čo XXXXX si v nej pod svoj odev obliekol predmetnú koženú bundu, pričom pri odchode z predajne bez zaplatenia boli zadržaní XXXXX, konateľom poškodenej spoločnosti XXXXX., ktorej predajňa XXXXX patrí, odcudzená bunda im bola odňatá a v nepoškodenom stave vrátená do predajne,

lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
Vyšetrovateľ Policajného zboru  uznesením číslo konania XXXXX zo dňa 20.03.2001 postupom podľa § 163 odsek 1 Trestného poriadku účinného v čase spáchania skutku vzniesol obvinenie XXXXX pre trestný čin krádeže spolupáchateľstvom podľa § 9 odsek 2 k § 247 odsek 1 Trestného zákona účinného v čase skutku na skutkovom základe uvedenom vo výrokovej časti tohto uznesenia.

Uznesením vyšetrovateľa číslo konania XXXXX. zo dňa 05.09.2002 bolo trestné stíhanie prerušené podľa § 173 odsek 1 písmeno a) Trestného poriadku (zákon číslo 141/1961 Zbierky, účinného do 31.12.2005) z dôvodu, že pre neprítomnosť obvineného nie je možné vec náležite objasniť.

Okresná prokuratúra v Bratislave I dňa 10.07.2003 požiadala cestou Generálnej prokuratúry Slovenskej republiky kompetentné orgány Rumunskej republiky o prevzatie trestného stíhania obvineného XXXXX.

Dňa 28.06.2004 bolo na Okresnú prokuratúru XXXXX I doručené z Krajskej prokuratúry XXXXX uznesenie Prokuratúry pri Krajskom súde v XXXXX číslo XXXXX zo 06.05.2004, z ktorého vyplýva, že prokurátor podľa ustanovenia čl. 228 odsek 6 Trestného poriadku v spojení s čl. 10 písmeno c) trestného poriadku potvrdil návrh policajných orgánov nezačať proti XXXXX trestné stíhanie za spáchanie trestného činu podľa ustanovenia čl. 26 Trestného zákona v spojení s ustanovením čl. 208-209 písmeno a), písmeno e) Trestného zákona.

Poukazujem na to, že až do prijatia novely  Trestného poriadku, zákona číslo 262/2011 Z.z., ktorý nadobudol účinnosť 01.09.2011, nebolo možné trestné stíhanie na území Slovenskej republiky ukončiť, pretože to neumožňovala platná právna úprava Slovenskej republiky.

Podľa § 215 odsek 2 písmeno c) Trestného poriadku prokurátor môže zastaviť trestné stíhanie ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce.

Vyššie uvedené uznesenie prokurátora Prokuratúry pri Krajskom súde v XXXXX číslo XXXXX zo 06.05.2004 možno za takéto rozhodnutie považovať.

Na základe vyššie uvedeného som rozhodla tak, ako je uvedené vo výrokovej časti tohto uznesenia 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Veronika Horniczká
prokurátorka